《汪起潜谢送唐诗用韵再送刘沧小集》
宋代·陈起

二年不觌盂山贤，戌客打门惊幽禅。
手持姑溪之双鲤，中藏片玉龙鸾镌。
弘璧天球匠意古，未数大历郎与钱。
自非仙蜕得灵骨，何以坐拍洪崖肩。
秋高约我西湖边，是时抱衾借枕眠。
未赓疏影暗香句，且继寒泉秋菊篇。
箧中尚有诗一编，持赠虽微意则虔。
锦段料应重下剪，向来清思涌如泉。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。